Părinții fetei au afişat pe casa bunicilor un banner mare cu fotografia fetei.
Moni şi-a pierdut viaţa într-un accident produs în noaptea de 12 spre 13 mai 2024, în zona localităţii Săcălaz. Ea se afla pe scaunul din dreapta-faţă în maşina condusă de un tânăr în vârstă de 19 ani care obţinuse permisul de conducere cu numai câteva zile înainte.
Mai mult, şoferul primise recent maşina de la părinţi.
Cei doi se grăbeau să ajungă la o petrecere în localitatea Beregsăul Mare, la aproximativ 20 de kilometri de Timişoara, iar într-o curbă şoferul a pierdut controlul volanului.
În galeria foto de mai jos puteţi găsi mai multe imagini cu tânăra care s-a stins din viaţă în urma accidentului
Maşina s-a răsturnat pe câmp de mai multe ori, iar şoferul a recunoscut că mergea cu o viteză de 115-120 de km/h. Pentru că nu a purtat centura de siguranţă, Moni a fost proiectată din autoturism şi a ajuns la o distanţă de câteva sute de metri de maşină, impactul fiindu-i fatal.
După accident, tânărul care conducea a declarat că se consideră nevinovat.
Sunt nevinovat. Am şi martori. Mi-a tăiat calea şi a plecat, nici nu a oprit.
Aveam centura de siguranţă. Am şi urmă aici cum am ţinut centura. Ea nu avea. I-am zis să o pună înainte să plecăm, dar a zis că nu suportă.
Nu aveam viteză, aveam 115-120 maxim", a mărturisit şoferul de 19 ani, care a provocat tragicul accident de la Săcălaz.